Harvey Weinsteinin seksirikokset

pienoiskuva|upright|Harvey Weinstein vuonna 2011. Lokakuussa 2017 The New York Times ja The New Yorker -lehdet raportoivat kymmenien naisten syyttävän elokuvatuottaja Harvey Weinsteinia seksuaalisesta häirinnästä, seksuaalisesta väkivallasta tai raiskauksesta. Myöhemmin monet muut elokuva-alalla työskentelevät naiset raportoivat samanlaisia kokemuksia koskien Weinsteinia. Weinstein itse kiistää ”harrastaneensa seksiä, joka ei olisi tapahtunut yhteisymmärryksessä”. Weinsteinin tapaus toi paljon julkisuutta seksuaalisen häirinnän vastaiselle Me Too -kampanjalle. Weinstein erotettiin perustamastaan The Weinstein Company -tuotantoyhtiöstä ilmitulleiden ahdistelusyytösten vuoksi lokakuussa 2017. Esitettyjen syytösten mukaan Weinstein oli ahdistellut muun muassa näitä Hollywood-tähtiä: Asia Argento, Angelina Jolie, Ashley Judd, Rose McGowan, Gwyneth Paltrow ja Mira Sorvino. Ahdistelusyytösten lisäksi Rose McGowan, Asia Argento ja Lucia Evans kertoivat tulleensa Weinsteinin raiskaamiksi. McGowanin tiedettiin saaneen Weinsteiniltä sata tuhatta dollaria hyvityksenä vuonna 1997, mutta aikaisemmin ei tiedetty tarkalleen millä perusteella maksu oli tehty.Pasha-Robinson, Lucy: Rose McGowan claims Harvey Weinstein raped her. The Independent 13.10.2017. Viitattu 21.10.2017. Weinsteinin vaimo Georgina Chapman jätti miehensä syytösten tultua ilmi vuonna 2017. He olivat avioituneet vuonna 2007 ja heillä oli kaksi yhteistä lasta. Yhdysvaltain elokuva-akatemia erotti Weinsteinin jäsenyydestään lokakuussa 2017. == Julkinen salaisuus == Weinsteinia vastaan esitetyt syytökset saivat maailmanlaajuista huomiota lokakuussa 2017, mutta Weinsteinin käytös on ollut julkinen salaisuus ja vihjailujen aihe Hollywoodissa jo vuosikymmenien ajan. Vieraillessaan Letterman Show -televisio-ohjelmassa 1998 Gwyneth Paltrow sanoi, että ”Weinstein painostaa sinut tekemään yhtä sun toista”. Näyttelijä- ohjaaja Asia Argento on sanonut tulleensa Weinsteinin raiskaamaksi vuonna 1999, mistä kertoo kohtaus Argenton ohjaamassa elokuvassa Scarlet Diva (2000). Vuonna 2010 elokuva-alaan keskittyneen verkkosivuston Pajiban avustaja Courtney Enlow julkaisi artikkelin, jonka mukaan ”Huhut Harveyn tavasta käyttää sohvaa roolivalinnoissaan ovat jo legendaarisia”. Komediasarjan 30 Rock vuonna 2012 ilmestyneessä jaksossa Jenna Maroneyn roolihahmo toteaa: ”En pelkää ketään showbisneksessä, olen kieltäytynyt seksistä Harvey Weinsteinin kanssa, jopa kolmesti.” Julkaistuaan parhaan naissivuosan palkintoehdokkaat vuoden 2013 Oscar-gaalassa juontaja Seth MacFarlane sanoi: ”Onneksi olkoon, teidän viiden naisen ei tarvitse enää esittää olevanne kiinnostuneita Harvey Weinsteinista.” Juoruihin ja julkisuuden hahmoihin keskittynyt yhdysvaltalainen blogi Gawker julkaisi 2015 artikkelin ”Kerro meille, mitä tiedät Harvey Weinsteinin avoimesta salaisuudesta”.Britzky, Haley: The hints of Weinstein's behavior that went ignored. Axios 14.10.2017. Viitattu 15.10.2017. Maaliskuussa 2015 The New York Times julkaisi jutun Weinsteinin jouduttua New Yorkin poliisin haastateltavaksi, sillä 22-vuotias nainen syytti häntä rintojensa kourimisesta.Santora, Marc & Baker, Al: Harvey Weinstein, Producer, Questioned by New York Police After Groping Accusation. The New York Times 30.3.2015. Viitattu 15.10.2017. Nainen osoittautui italialaiseksi näyttelijä-malli Ambra Battilana Gutierreziksi. Weinstein kielsi syytöksen, jonka jälkeen yhdysvaltalainen tabloidilehdistö väitti Battilanan tekaisseen syytöksensä ja leimasi hänet julkisuudentavoittelijaksi.Squires, Nick: Italian beauty queen says her life was made a misery after claiming harassment by Harvey Weinstein. The Telegraph. Viitattu 15.10.2017. Weinsteinin ja Battilanan toisesta kohtaamisesta julkaistiin myöhemmin ääninauha, jossa Weinstein vaikuttaa myöntävän teon ja kertovan Battilanalle, että hän on tottunut tekemään niin.Embury-Dennis, Tom: Harvey Weinstein appears to confess to groping model in leaked audio recording. The Independent. Viitattu 15.10.2017. 15\. lokakuuta 2017 Scotland Yard kertoi tutkivansa uusia ahdistelu- ja raiskaussyytöksiä Weinsteiniä vastaan. Syytöksiä ovat esittäneet kolme englantilaista naista, joista yksi on Näkemiin vaan, muru! -sarjassa näytellyt Lysette Anthony.Harvey Weinstein: Scotland Yard investigating three further sexual assault claims. The Telegraph. Julkaistu ja viitattu 15.10.2017. == Väitetyt uhrit == * Amber Anderson, näyttelijä * Lysette Anthony, näyttelijä * Asia Argento, näyttelijä ja ohjaaja * Rosanna Arquette, näyttelijä * Jessica Barth, näyttelijä * Kate Beckinsale, näyttelijä * Zoë Brock, malli * Juls Bindi, hieroja * Liza Campbell, kirjailija ja taiteilija * Marisa Coughlan, näyttelijä ja kirjoittaja * Emma de Caunes, näyttelijä * Florence Darel, näyttelijä * Cara Delevingne, näyttelijä ja malli * Sophie Dix, näyttelijä * Dawn Dunning, näyttelijä * Lina Esco, näyttelijä ja ohjaaja * Alice Evans, näyttelijä * Lucia Evans, näyttelijä * Angie Everhart, malli ja näyttelijä * Claire Forlani, näyttelijä * Romola Garai, näyttelijä * Louisette Geiss, käsikirjoittaja ja näyttelijä * Louise Godbold, ohjaaja * Judith Godrèche, näyttelijä * Trish Goff, malli, näyttelijä, kiinteistövälittäjä * Heather Graham, näyttelijä * Eva Green, näyttelijä * Ambra Gutierrez, malli * Salma Hayek, näyttelijä * Lena Headey, näyttelijä * Lauren Holly, näyttelijä * Jessica Hynes, näyttelijä * Angelina Jolie, näyttelijä ja ohjaaja * Ashley Judd, näyttelijä * Minka Kelly, näyttelijä * Katherine Kendall, näyttelijä * Heather Kerr, näyttelijäMcNary, Dave: Former actress Heather Kerr accuses Harvey Weinstein of forcing himself on her. Aol.com. Viitattu 21.10.2017. Saad, Nardine: 1980s actress Heather Kerr says Harvey Weinstein made her touch his genitals. Los Angeles Times. Viitattu 21.10.2017. * Mia Kirshner, näyttelijä * Myleene Klass, laulaja ja malli * Laura Madden, Weinsteinin työntekijä * Sarah Ann Masse, näyttelijä, koomikko ja kirjoittaja * Rose McGowan, näyttelijä * Natalie Mendoza, näyttelijä * Katya Mtsitouridze, juontaja ja johtaja * Emily Nestor, Weinsteinin työntekijä * Jennifer Siebel Newsom, dokumenttiohjaaja ja näyttelijä * Lupita Nyong’o, näyttelijä * Lauren O’Connor, entinen työntekijä * Gwyneth Paltrow, näyttelijä * Samantha Panagrosso, malli * Zelda Perkins, Weinsteinin työntekijä * Vu Thu Phuong, näyttelijä ja liikenainen * Sarah Polley, näyttelijä, kirjoittaja ja ohjaaja * Tomi-Ann Roberts, psykologi * Lisa Rose, Miramaxin työntekijä * Erika Rosenbaum, näyttelijä * Melissa Sagemiller, näyttelijä * Léa Seydoux, näyttelijä * Lauren Sivan, toimittaja * Chelsea Skidmore, näyttelijä ja koomikko * Mira Sorvino, näyttelijä * Tara Subkoff, näyttelijä * Uma ThurmanNew York Times: Harvey Weinsteinin elokuvien tähti Uma Thurman kertoo vihdoin kokemastaan seksuaalisesta ahdistelusta. Yle uutiset 4.2.2018 * Paula Wachowiak, Weinsteinin työntekijä * Paula Williams, näyttelijä * Sean Young, näyttelijä == Me too -kampanja == Me too (minä myös) on Alyssa Milanon lokakuussa 2017 tunnetuksi tekemä kampanja Twitterissä. Aihetunnistetta #metoo käyttävä kampanja pyrkii estämään seksuaalista häirintää. Milanon tviittiä jakoivat muun muassa monet näyttelijät ja laulajat. == Oikeuskäsittely == Weinstein tuomittiin syylliseksi seksuaaliseen ahdisteluun ja raiskaukseen 24. helmikuuta 2020 oikeudessa New Yorkissa. Häntä vastaan oli nostettu viisi syytettä, joista kolmesta hänet vapautettiin. Häntä odottaa jopa 25 vuoden tuomio, joka julistetaan myöhemmin. Tuomiot tulivat tuotantoassistentin seksuaalisesta ahdistelusta vuonna 2006 ja naisnäyttelijän raiskaamisesta vuonna 2013. Jos Weinstein olisi tuomittu syylliseksi kaikkiin syytteisiin, häntä olisi odottanut elinkautinen vankeus. Häntä syytettiin muiden muassa törkeästä raiskauksesta, pahoinpitelystä ja seksiin pakottamisesta.Harvey Weinstein tuomittiin seksuaalisesta hyväksikäytöstä ja raiskauksesta. Iltalehti 24.2.2020. == Lähteet == Luokka:Seksuaalirikokset Luokka:Skandaalit Yhdysvalloissa Luokka:2017